Jan Jacob Rochussen

Jan Jacob Rochussen (født 23. oktober 1797 i Etten i Deux-Nèthes i Brabant i Den første franske republikk, død 21. januar 1871 i Haag) var en nederlandsk statsmann.

Han var far till Willem Frederik Rochussen, svigerfar til Jacob van Zuylen van Nijevelt i dennes tredje gifte og morfar til Herman Adriaan van Karnebeek.

I 1815 tjenestegjorde  Rochussen i et frivilligkorps mot Napoleons armeer.

Rochussen var en typisk representant for Amsterdams forretningskretser og stod Vilhelm II nær, likesom senere dennes sønn Vilhelm III. Som finansminister tilhørte han i 1843 de første ministre som av generalstatenes andre kammer ble tvunget til å begjære avskjed. I årene 1845–1851 var han generalguvernør over Nederlandsk India. Han ble i 1858 koloniminister og ministerpresident, noe han forble til 1860. Trass i at han i 1859 avskaffet slaveriet i Nederlandsk India, ble han på grunn av sin konservative embedsutøvelse sterkt kritisert for sin kolonipolitikk.

Referanser 

Nederlandske politikere
Personer fra Etten-Leur